PATVIRTINTA Raseinių Viktoro Petkaus pagrindinės mokyklos direktoriaus

2020 m. rugpjūčio 28 d.

įsakymu Nr. V-24-107

**RASEINIŲ VIKTORO PETKAUS PAGRINDINĖS MOKYKLOS**

**MOKYTOJŲ DARBO KRŪVIO SANDAROS NUSTATYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Raseinių Viktoro Petkaus pagrindinės mokyklos mokytojų darbo krūvio sandaros nustatymo tvarkos aprašas (toliau – Aprašas) reglamentuoja mokytojų, dirbančių pagal bendrojo ugdymo ir neformaliojo švietimo programas (išskyrus ikimokyklinio ir priešmokyklinio ugdymo programas) savivaldybės biudžetinėje įstaigoje, finansuojamoje iš valstybės biudžeto, darbo krūvio sandaros nustatymą vienai mokytojo pareigybei. (kai darbo laiko norma – 1512 valandų per mokslo metus).
2. Apraše vartojamos sąvokos atitinka Lietuvos Respublikos valstybės ir savivaldybių

įstaigų darbuotojų darbo apmokėjimo įstatyme, Lietuvos Respublikos švietimo įstatyme vartojamas sąvokas.

3. Aprašas yra mokyklos darbo apmokėjimo sistemos sudėtinė dalis.

**II SKYRIUS**

**MOKYTOJŲ VEIKLOS IR VEIKLŲ VALANDŲ PASKIRSTYMO KRITERIJAI**

4. Mokytojų darbo krūvio sandarą mokslo metams nustato mokyklos direktorius, laikydamasis Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkto nuostatų, Aprašo, mokyklos darbo apmokėjimo sistemos, suderintos su įstaigos darbo taryba, ir neviršydamas mokyklai skirtų asignavimų ugdymo reikmėms.

5. Kontaktinių valandų skaičius mokytojo, dirbančio pagal bendrojo ugdymo ir neformaliojo švietimo programas, pareigybei per mokslo metus nustatomas pagal ugdymo (mokymo) planuose numatytas valandas.

6. Mokytojui, dirbančiam pagal bendrojo ugdymo programas, per mokslo metus 1 etatui skiriama ne daugiau kaip 888 (turinčiam pedagoginio darbo stažo iki 2 metų – 756) kontaktinės valandos privalomiems dalykams pagal bendruosius ugdymo planus mokyti. Neviršijant Valstybės ir savivaldybių įstaigų darbuotojų darbo apmokėjimo įstatymo 5 priedo 8 ir 81 punkte mokytojui, dirbančiam pagal bendrojo ugdymo programas, nustatyto maksimalaus kontaktinių valandų privalomiems dalykams pagal bendruosius ugdymo planus skaičiaus.

7. Mokytojo, dirbančio pagal pradinio ugdymo programą, pareigybė formuojama, kai jam per metus skiriama 700 ir daugiau kontaktinių valandų.

8. Mokytojo darbo krūvio sandaroje nurodoma:

8.1. kontaktinių valandų skaičius;

8.2. valandų, skiriamų ugdomajai veiklai planuoti, pasiruošti pamokoms, mokinių

mokymosi pasiekimams vertinti, skaičius;

8.3. valandų, skiriamų vadovauti klasei, skaičius (jei mokytojas vadovauja klasei);

8.4. bendras valandų, susijusių su profesiniu tobulėjimu ir veikla mokyklos bendruomenei, skaičius per mokslo metus, mokytojo vykdomos veiklos mokyklos bendruomenei ir sutarti rezultatai.

9. Mokytojo kontaktinių valandų skaičius ugdymo programai įgyvendinti nustatomas laikantis šių nuostatų: metinės valandos skaičiuojamos pagal ugdymo plane numatytą valandų skaičių.

10. Mokytojų darbo krūvio sandara, įvertinus klasių komplektų kaitą bei bendruosius ugdymo planus, kiekvienais mokslo metais gali keistis.

11. Valandų, skiriamų ugdomajai veiklai planuoti, pasiruošti pamokomas, mokinių mokymosi pasiekimams vertinti, skaičius mokytojui per mokslo metus nustatomas pagal Aprašo 1 priede nurodytą valandų skaičių (procentais nuo kontaktinių valandų), atsižvelgiant į įgyvendinamą programą, ugdymo ar mokymo sritį, dalyką ir į mokinių skaičių klasėje (grupėje).

12. Valandų, skiriamų vadovauti klasei, skaičius mokytojo pareigybei per mokslo metus nustatomas pagal švietimo, mokslo ir sporto ministro patvirtintą Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo 2 priedą, atsižvelgiant į mokinių skaičių klasėje.

13. Valandų, susijusių su profesiniu tobulėjimu ir veikla mokyklos bendruomenei, skaičius mokytojo pareigybei per mokslo metus nustatomas, atsižvelgiant į minimalų valandų skaičių, nurodytą Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkte, skiriamą kiekvienam mokytojui privalomoms veikloms, nurodytoms švietimo, mokslo ir sporto ministro tvirtinamuose Veiklų, susijusių su profesiniu tobulėjimu ir Veiklų mokyklos bendruomenei aprašuose.

14. Profesiniam tobulėjimui ir veiklai mokyklos bendruomenei etatui skiriama 102-502 val. per mokslo metus (neviršijant mokyklai skirtų asignavimų ugdymo reikmėms):

14.1. su profesiniu tobulėjimu susijusios veikloms pagrindinėse pareigose dirbantiems mokytojams skiriama 40 val., nepagrindinėse pareigose dirbantiems pedagogams kvalifikacijos tobulinimui skiriama 10 valandų:dalyvavimas mokyklos, kaip besimokančios bendruomenės, ir tarpinstituciniobendradarbiavimo veiklose:

14.1.1. stebėti ir aptarti ugdomąsias veiklas (pamokas), reflektuoti praktinę veiklą, dalintis patirtimi metodinėje grupėje, įsivertinti savo profesinę veiklą, atlikti kitų mokytojų profesinės veiklos analizę;

14.1.2. dalyvavimas neformaliojo suaugusiųjų švietimo veiklose: neformalaus švietimo programose, seminaruose, praktikumuose, paskaitose, konferencijose, trumpalaikėse ar ilgalaikėse stažuotėse, projektuose, edukacinėse išvykose;

14.1.3. bendrųjų ir specialiųjų kompetencijų gilinimas savišvietos būdu;

14.1.4. mokytojų veiklą reglamentuojančių dokumentų analizavimas;

14.2. Mokykloje privalomų veiklų bendruomenei sąrašas:

14.2.1. tėvų (globėjų, rūpintojų) informavimas, konsultavimas ir bendradarbiavimas su jais dėl mokinių ugdymo(si) ir mokymosi pažangos ir pasiekimų (šioms veikloms skiriama valandų proporcingai nuo turimo krūvio);

14.2.2. bendradarbiavimas su mokyklos darbuotojais mokinių ugdymo klausimais (šioms veikloms skiriama valandų proporcingai nuo turimo krūvio);

14.2.3. mokyklos administracijos inicijuotos veiklos, skirtos mokyklos veiklai planuoti, organizuoti (iki 8 val.).

14.3.Neprivalomos profesiniam tobulėjimui ir veiklos mokyklos bendruomenei sulygstamos su kiekvienu mokytoju individualiai, atsižvelgiant į jo turimą kvalifikacinę kategoriją, atliekamas funkcijas, numatytas pareigybės apraše, į mokyklos tikslus ir uždavinius, neviršijant mokyklai skirtų asignavimų ugdymo reikmėms:

14.3.1. neprivalomų veiklų mokyklos bendruomenei sąrašas:

14.3.1.1.bendradarbiavimo veiklos, skirtos mokyklos veiklai planuoti, tobulinti, pozityviam mokyklos mikroklimatui kurti, ugdymo ir švietimo pagalbos kokybei, mokykloje ugdomų mokinių saugumui užtikrinti (už šias veiklas: 14.3.1.1.2, 14.3.1.1.3,14.3.1.2.1., 14.3.1.2.2., 14.3.1.3.1., 14.3.1.3.2., 14.3.1.4.1., 14.3.1.4.2., 14.3.1.4.3, 14.3.1.4.1., 14.3.1.4.4. skirti valandas, gavus papildomų lėšų, skirtų ugdymo reikmėms):

14.3.1.1.1. dalyvavimas, vadovavimas darbo grupėms ar komisijoms, jų veiklos administravimas ar koordinavimas (darbas Vaiko gerovės komisijoje 20 val.; vadovavimas Metodinei tarybai 20 val.; vadovavimas Metodinei grupei 20 val.; darbas mokyklos veiklos kokybės įsivertinimo darbo grupėje 20 val. ir kt.)

14.3.1.1.2. dalyvavimas mokyklos savivaldos veikloje ir/ar savivaldos veiklos administravimas;

14.3.1.1.3. mokyklos renginių ar tikslinių edukacinių veiklų organizavimas;

14.3.1.1.4. mokyklos informacinių technologijų diegimo ir taikymo ugdymo procese, socialinių tinklų grupių veiklos koordinavimas (iki 107 val.);

14.3.1.2. mokyklos ugdymo turinio formavimo veiklos:

14.3.1.2.1. bendrų dalyko ar ugdymo srities veiklų koordinavimas ir dalyvavimas jose;

14.3.1.2.2.mokyklos ugdymo turiniui įgyvendinti skirtų programų, dalyko kurso programų rengimas;

14.3.1.2.3. mokyklos projektų, skirtų mokyklos ugdymo turiniui kurti ir įgyvendinti, rengimas ir jų įgyvendinimas (nuo 10 iki 30 val., atsižvelgiant į projekto apimtį ir susitarimą);

14.3.1.2.4. dalyvavimas tarptautiniuose, nacionaliniuose ir/ar regioniniuose projektuose ir /ar jų įgyvendinimas (iki 74 val.);

14.3.1.2.5. informacinių komunikacijos technologijų taikymo ugdymo turinyje, skaitmeninio ugdymo turinio kūrimo veiklų koordinavimas (iki 106 val.);

14.3.1.3. konsultavimo ir patirties sklaidos veiklos:

14.3.1.3.1. pedagoginių darbuotojų didaktinis, dalykinis konsultavimas;

14.3.1.3.2. kvalifikacijos tobulinimo programų rengimas ir įgyvendinimas mokykloje;

14.3.1.4. mokytojų praktinės veiklos ir / ar ugdymo proceso vertinimo veiklos:

14.3.1.4.1. pagrindinio ugdymo ir NMPP vykdymas, rezultatų vertinimas;

14.3.1.4.2. mokyklos inicijuotų mokinių mokymosi pasiekimų patikrinimo užduočių rengimas;

14.3.1.4.3. mokytojų praktinės veiklos ir/ ar ugdymo proceso vertinimas;

14.3.1.4. mokinių ugdymosi poreikiams tenkinti skirtos edukacinės, ugdomosios veiklos:

14.3.1.4.1. edukacinių renginių, konkursų, išvykų organizavimas ir dalyvavimas juose;

14.3.1.4.2. olimpiadų, konkursų organizavimas, užduočių rengimas ir mokinių darbų vertinimas (iki 8 val.);

14.3.1.4.3. mokinių ugdymo karjerai veiklų vykdymas (veiklos koordinavimas 37 val.);

14.3.1.4.4.bendradarbiavimo su mokyklos partneriais veiklos, apimančios bendrų projektų, renginių organizavimą ir jų įgyvendinimą mokykloje ar už jos ribų.

**III SKYRIUS**

**KVALIFIKACINĖS KATEGORIJOS ĮTAKA MOKYTOJO DARBO KRŪVIO SANDARAI**

15. Atsižvelgiant į švietimo, mokslo ir sporto ministro tvirtinamuose Mokytojų ir pagalbos mokiniui specialistų (išskyrus psichologus) atestacijos nuostatuose nustatytas veiklas, kurias turi vykdyti atitinkamas kvalifikacines kategorijas įgiję mokytojai, numatyti:

15.1. mokytojams, kuriems nesuteikta kvalifikacinė kategorija, ir mokytojams, turintiems mokytojo kvalifikacinę kategoriją, skirti pakankamai laiko profesiniam tobulėjimui ir būtinų mokytojo profesijos kompetencijų įtvirtinimui;

15.2. vyresniojo mokytojo kvalifikacinę kategoriją turintiems mokytojams skirti valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms: dalyvauti metodinėje veikloje, skleisti savo gerąją pedagoginio darbo patirtį įstaigoje;

15.3. mokytojo metodininko kvalifikacinę kategoriją turintiems mokytojams skirti valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms: rengti ir vykdyti mokyklos ir (ar) regiono ugdymo projektus, analizuoti dalyko srities (dalykų grupės, programos) ugdymo rezultatus ir inicijuoti didaktinius pokyčius, mentorystei, organizuoti ir vykdyti prevencines ir kitas programas, kitoms įstaigos poreikius atitinkančioms veikloms;

15.4. mokytojo eksperto kvalifikacinę kategoriją turintiems mokytojams skirti valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms, sprendžiant sudėtingesnius uždavinius mokyklos, regiono ir (ar) šalies švietimo kokybei gerinti: analizuoti, teikti grįžtamąjį ryšį ir vertinti kolegų veiklą, rengti mokymo priemones, vadovauti regiono ar šalies ugdymo projektams, rengti pedagoginių kompetencijų tobulinimo programas, vadovauti studentų ar pradedančiųjų mokytojų praktikai, atstovauti įstaigai, dalyvauti darbo grupėse / renginiuose, organizuoti ir analizuoti ugdymo, mokymo ir mokymosi procesą, tirti pedagogines situacijas, naujas mokymosi strategijas ir jas taikyti, rengti ugdymo projektus, mokymo, mokymosi bei didaktines priemones, skleisti gerąją pedagoginio darbo patirtį įstaigoje, regione ir šalyje.

16. Mokytojams, kurių pedagoginis darbo stažas – iki dvejų metų, ir pedagogams stažuotojams skirti kuo daugiau valandų ugdomajai veiklai planuoti, pasiruošti pamokoms, mokinių mokymosi pasiekimams vertinti, profesiniam tobulėjimui, nes pagrindinis tokių mokytojų veiklos tikslas – plėtoti ir gilinti studijų metu įgytas kompetencijas darbo vietoje, sklandžiai integruotis į įstaigos bendruomenę, gaunant tikslingą pagalbą (grįžtamąjį ryšį, konsultuojantis su mokykloje skirtu mentoriumi ir aukštosios mokyklos praktikos vadovu).

**IV SKYRIUS**

**BAIGIAMOSIOS NUOSTATOS**

17. Mokytojų darbo krūvio sandara, įvertinus mokyklos poreikius bei finansines

galimybes ir siejant su mokytojų darbo krūvio sandaros nustatymo kriterijais, kiekvienais mokslo metais gali keistis.

18. Mokytojų, įgyvendinančių tą pačią programą, darbo krūvio sandara gali skirtis dėl

skirtingo darbo krūvio pasiskirstymo tarp darbo funkcijų, dėl skirtingų kontaktinio ir nekontaktinio darbo proporcijų, įstaigos darbo apmokėjimo sistemoje sutartų kriterijų taikymo, mokytojo kompetencijų ir kitų aplinkybių.

\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Raseinių Viktoro Petkaus

pagrindinės mokyklos

Darbo tarybos pirmininkė

\_\_\_\_\_\_\_\_\_\_\_\_\_\_\_\_

Vida Petrauskienė

2020-08-28

SUDERINTA

Raseinių Viktoro Petkaus

pagrindinės mokyklos

profesinės sąjungos pirmininkė

\_\_\_\_\_\_\_\_\_\_\_\_\_\_\_\_

Ramutė Mockuvienė

2020-08-28



\*Įskaitant atvejus, kai ugdymas vykdomas pavienio mokymosi forma arba kai mokiniai ugdomi individualiai pagal neformaliojo švietimo (išskyrus ikimokyklinio ir priešmokyklinio ugdymo) programas.

**Pastabos**:

1. Neviršijant mokyklai skirtų asignavimų ugdymo reikmėms ir suderinus su įstaigos darbo taryba ar profesine sąjunga, įstaigos darbo apmokėjimo sistemoje gali būti numatytas didesnis nei šiame priede nurodytas valandų, skiriamų ugdomajai veiklai planuoti, pasiruošti pamokomas, mokinių mokymosi pasiekimams vertinti, skaičius (procentais nuo kontaktinių valandų).

2. Mokytojui, mokančiam dalyko modulio ar organizuojančiam pamokas, skirtas mokinio ugdymo poreikiams tenkinti, valandų, skirtų ugdomajai veiklai planuoti, pasiruošti pamokoms ir mokinių pasiekimams vertinti, skaičius nustatomas pagal modulio dalyką arba dalyką, kurio ugdymui skiriamos valandos mokinio ugdymo poreikiams tenkinti.



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_